b'\n_START_ARTICLE_\nAnu Salu\xc3\xa4\xc3\xa4r\n_START_PARAGRAPH_\nAnu Salu\xc3\xa4\xc3\xa4r (s\xc3\xbcnninimi Anu Vaher; alates 2011. aastast Anu Salu\xc3\xa4\xc3\xa4r-Kall, ent t\xc3\xb5lkijanimena endiselt Anu Salu\xc3\xa4\xc3\xa4r; on kasutanud pseudon\xc3\xbc\xc3\xbcmi Anna Ydberg; s\xc3\xbcndinud 16. septembril 1948) on eesti t\xc3\xb5lkija ja toimetaja.\n_START_SECTION_\nHaridus\n_START_PARAGRAPH_\nAnu Salu\xc3\xa4\xc3\xa4r l\xc3\xb5petas Tartu \xc3\x9clikooli 1972. aastal eesti filoloogia alal, lisaerialana Skandinaavia keeled.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nAastatel 1972\xe2\x80\x931975 t\xc3\xb6\xc3\xb6tas Anu Salu\xc3\xa4\xc3\xa4r kirjastuses Eesti Raamat korrektorina, 1975\xe2\x80\x931976 Eesti Teaduste Akadeemia kirjastusosakonna tehnilise toimetajana. Aastail 1976\xe2\x80\x932018 toimetaja ajakirjas Loomingu Raamatukogu, aastatel 2008\xe2\x80\x932013 peatoimetaja. Eesti Kirjanike Liidu liige 1992. aastast._NEWLINE_T\xc3\xb5lkijana on Anu Salu\xc3\xa4\xc3\xa4r peamiselt tutvustanud Rootsi ilukirjandust, kuid on t\xc3\xb5lkinud ka norra, taani ning v\xc3\xa4hemal m\xc3\xa4\xc3\xa4ral saksa, soome ja vene keelest.'